වසර පහක පමණ කාලයක සිට 23 හැවිරිදි මන්ද බුද්ධික තරුණියක් දූෂණය කිරීමේ චෝදනාව මත මොනරාගල මහාධිකරණයේ විභාග වෙමින් පැවැති නඩුවකට පෙනී නොසිටිමින් මහාධිකරණය මග හැර සිටි පුද්ගලයකු මීගහවත්ත පොලිසිය මගින් පසුගියදා සියඹලාපේවත්ත ප්‍රදේශයේ නිවෙසක සැඟවී සිටියදී අත්අඩංගුවට ගනු ලැබීය.මොහු නොමැතිව එම නඩුව විභාග කොට මොහුට වසර 15ක බරපතළ වැඩ සහිතව සිර දඬුවමක්ද රුපියල් විසිපන් දහසක දඩ මුදලක්ද එම තරුණියට රුපියල් ලක්ෂ තුනක වන්දි මුදලක්ද ගෙවීමට නියම කර තිබිණි.2006 වසරේ මාර්තු මස 06 වැනිදා මේ අපරාධය සිදු කර තිබෙන මොහු හසලක ප්‍රදේශයේ පදිංචි 46 හැවිරිදි විවාහකයකු වන අතර ඔහු පෙදරේරුවෙකි.මොහු මහර බන්ධනාගාරය හරහා මොනරාගල මහාධිකරණයට ඉදිරිපත් කිරීමට කටයුතු කර ඇත..